
საქართველოს კულტურის, ძეგლთა დაცვისა და სპორტის 
მინისტრის ბრძანება №3/180

2007 წლის 28 სექტემბერი 
ქ. თბილისი
,,საჯარო სამართლის იურიდიული პირის – სკოლისგარეშე სახელოვნებო საგანმანათლებლო დაწესებულება – ქ. თბილისის სამხატვრო სასწავლებლის დაფუძნების შესახებ“ საქართველოს კულტურის, ძეგლთა დაცვისა და სპორტის მინისტრის 2007 წლის 23 აპრილის №3/68 ბრძანებაში ცვლილების შეტანის შესახებ
,,ნორმატიული აქტების შესახებ“ საქართველოს კანონის 36-ე მუხლის პირველი პუნქტისა და საქართველოს ზოგადი ადმინისტრაციული კოდექსის 63-ე მუხლის თანახმად, ვბრძანებ:
1. ,,საჯარო სამართლის იურიდიული პირის – სკოლისგარეშე სახელოვნებო საგანმანათლებლო დაწესებულება – ქ. თბილისის სამხატვრო სასწავლებლის დაფუძნების შესახებ“ საქართველოს კულტურის, ძეგლთა დაცვისა და სპორტის მინისტრის 2007 წლის 23 აპრილის №3/68 ბრძანებით დამტკიცებულ წესდებაში (სსმ III, 27.04.2007, №59, მუხ. 629) შეტანილ იქნეს შემდეგი ცვლილება და დებულების მე-4 მუხლის მე-10 პუნქტი ჩამოყალიბდეს შემდეგი რედაქციით:

,,10. სასწავლებლის დირექტორად შეიძლება დაინიშნოს საქართველოს მოქალაქე, რომელსაც აქვს უმაღლესი აკადემიური განათლება, პედაგოგიური, შემოქმედებითი მუშაობის არანაკლებ 3 წლის სტაჟი და ორგანიზაციული საქმიანობის უნარი.

2. ეს ბრძანება ამოქმედდეს გამოქვეყნებისთანავე. 

მინისტრის მოვალეობის 

შემსრულებელი  ნ. ვაჩეიშვილი 


